Γ.Χ: Στην ταινία βλέπουμε την ιστορία του David Helfgott, ενός παιδιού-θαύματος απ' την Αυστραλία. Ενός ταλαντούχου ατόμου, που μεγάλωσε μέσα σε ένα μουσικόφιλο μεν, αλλά αυταρχικό δε οικογενειακό περιβάλλον. Έζησε για μια δεκαετία σε ψυχιατρείο και στη συνέχεια έκανε νέο ξεκίνημα παίζοντας με το δικό του μοναδικό τρόπο μουσικά κομμάτια σε ένα μπαρ. Μία από τις ταινίες που σε συγκλονίζουν. Για του λόγου το αληθές, η ταινία απέσπασε εξαιρετικές κριτικές και ο Geoffrey Rush που υποδύθηκε τον Helfgott, κέρδισε το Όσκαρ Α' Ανδρικού Ρόλου το 1997.